Diari Oficial de la Generalitat Valenciana


Sumari del DOGV 3858, del 17-10-2000 (2000/8017)

ACORD de 20 de juliol de 2000, de la Comissió Territorial d'Urbanisme de Castelló, que fa referència a la modificació puntual número 4 de les Normes Subsidiàries de Planejament de Benlloch.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3858

Data del DOGV
:   17-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8017


Data del document
:   20-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benlloc
    * pla d'urbanisme

ACORD de 20 de juliol de 2000, de la Comissió Territorial d'Urbanisme de Castelló, que fa referència a la modificació puntual número 4 de les Normes Subsidiàries de Planejament de Benlloch. [2000/M8017]
  
Vist l'expedient que fa referència a la modificació puntual número 4 de les Normes Subsidiàries de Planejament de Benlloch, i de conformitat amb els següents,
  
Antecedents
  
Primer. L'Ajuntament de Benlloch, en la sessió realitzada el 15 de febrer de 2000, va acordar aprovar inicialment la modificació puntual número 4 de les Normes Subsidiàries de Planejament del seu municipi, i sotmetre'l a exposició pública per mitjà dels edictes inserits en el periòdic Mediterráneo, de 29 de febrer de 2000 i en el Diari Oficial de la Generalitat Valenciana número 3.708, de 14 de març de 2000, sense que es presentara cap al·legació. L'ajuntament en ple, el 6 de juliol de 2000, va acordar aprovar provisionalment l'esmentada modificació.
  
Segon. La documentació presentada consisteix en memòria informativa i justificativa, estudi d'impacte ambiental i nous plànols d'ordenació de les normes subsidiàries.
  
Tercer. L'objecte de la modificació és la classificació com a sòl urbà dotacional esportiu d'una parcel·la de 5.306 m² adjacent al sòl urbà residencial i dotacional esportiu, amb la finalitat de possibilitar l'ampliació d'aquest últim amb la ubicació d'un pavelló poliesportiu i un frontó de pròxima construcció.
  
Amb els canvis introduïts la parcel·la d'ús dotacional esportiu que estava qualificada amb les normes vigents, de superfície 21.530 m², passarà a disposar de 26.836 m².
  
Quart. El 28 de juny de 2000, la directora general de Planificació i Gestió del Medi va dictar Declaració d'Impacte Ambiental i va estimar amb caràcter favorable, només als efectes ambientals, i sense perjudici de l'obtenció de les autoritzacions sectorials que li siguen d'aplicació, la declaració d'impacte ambiental de la modificació puntual número 4 de les Normes Subsidiàries de Benlloch d'ampliació del sòl urbà dotacional esportiu al costat de les actuals instal·lacions esportives de la població, sempre que aquest es desenvolupe d'acord amb el que estableix la documentació presentada i d'acord amb els següents condicionants:
  
«1. Els residus inerts produïts durant la fase de construcció seran recollits i transportats a un abocador legalitzat.
  
2. De la mateixa manera, els residus sòlids urbans generats tant en la fase de construcció com d'ús es recolliran en els contenidors que cal i es transportaran a un abocador autoritzat.
  
3. En el supòsit de generar algun tipus de residu qualificat de tòxic i perillós s'ajustarà al que estableix la Llei 10/1998, de 21 d'abril, de Residus.
  
4. Queda totalment prohibit l'abocament incontrolat de qualsevol tipus de residu.
  
5. La terra vegetal que resulte aprofitable després de la fase de moviment de terres s'emmagatzemarà en un lloc adequat a l'espera de ser reutilitzada en les zones verdes de l'actuació (si n'hi ha) o qualsevol altre lloc on siga necessari l'aportació de materials de característiques semblants per al seu aprofitament.
  
6. Les espècies vegetals que s'han d'implantar (en el cas que existisca) seran principalment autòctones i de baix consum d'aigua.
  
7. S'assegurarà l'existència d'aigua potable per a les instal·lacions proposades.
  
8. Igualment, s'assegurarà l'existència d'una xarxa d'evacuació d'aigües residuals connectada a la xarxa municipal i a la depuradora.
  
9. Respecte al programa de vigilància ambiental, serà necessari efectuar controls dels esmentats residus per mitjà dels corresponents documents d'acceptació, de l'execució de les xarxes de proveïment i d'evacuació d'aigües residuals, de la destinació de les terres vegetals i de la implantació de les espècies vegetals.»
  
10. Es tindrà en compte qualsevol altra condició establida en la declaració d'impacte ambiental redactada amb motiu del desenvolupament de les Normes Subsidiàries del municipi de Benlloch el 12 de desembre de 1995 i publicada en el DOGV número 2.855, de 24 d'octubre de 1996.
  
Fonaments de dret
  
Primer. La modificació que s'examina ha sigut sotmesa a informació pública amb posterioritat a l'entrada en vigor del Reglament de Planejament de la Comunitat Valenciana, aprovat pel Decret 201/1998, de 15 de desembre (d'ara endavant RPCV), per la qual cosa d'acord amb la disposició transitòria primera de l'esmentat reglament, li és plenament exigible les disposicions relatives al contingut, tramitació, formalització o aprovació.
  
Segon. La tramitació de la modificació ha sigut correcta, de conformitat amb el que estableixen els articles 38, 55 i concordants de la Llei 6/1994, de 15 de novembre, Reguladora de l'Activitat Urbanística (d'ara endavant LRAU) i la documentació està completa, als efectes del compliment del que disposa l'article 27 de la LRAU.
  
Tercer. La modificació planteja un dels supòsits establits en l'article 43.2 de la LRAU i 77.2 del RPCV, ja que es produeix una reclassificació de sòl no urbanitzable en la classe de sòl urbà, per la qual cosa en compliment d'aquests articles s'ha elaborat un estudi d'impacte ambiental, i es va emetre la preceptiva declaració d'impacte, prèviament a l'aprovació definitiva, en el sentit d'estimar acceptables els canvis introduïts per la modificació però tenint present uns condicionants. Aquests condicionants més que incidir sobre el canvi en si, proposat per la modificació, semblen regular les condicions que del futur ús es deriven, per la qual cosa haurà de ser en el moment de l'oportuna llicència d'obres i activitat on s'hauran de fer aplicables.
  
Els canvis introduïts en la classificació del sòl tenen, per tant, la declaració d'impacte ambiental favorable emesa el 28 de juny de 2000 per la directora de Planificació i Gestió del Medi, i aquests terrenys no es troben en cap dels supòsits de l'article 1.3.A) de la Llei 4/1992 del Sòl no Urbanitzable, ja que tenen la condició de sòl no urbanitzable comú. D'aquesta manera, no hi ha cap inconvenient perquè aquests terrenys decaiguen de la condició de no urbanitzables, perquè convé al nou model territorial adoptat i a fi d'incorporar-los dins del procés d'urbanització.
  
Quart. En relació amb l'adequació al que estableix l'article 55.5 de la LRAU i 77.1 del RPCV en els quals s'estableix que «les modificacions que classifiquen com a urbà o urbanitzable el que prèviament és no urbanitzable han de complir el que disposen els articles 55.1 i 55.3, així com garantir rigorosament, amb mesures anàlogues a les previstes en l'article 30.2 l'especial participació pública en les plusvàlues que generen», atés que amb la modificació es proposa un augment de sòl urbà, amb una exclusiva destinació dotacional pública esportiva, no caldrà observar aquestes especials mesures, atés que està implícita l'especial participació pública sense que es produïsquen plusvàlues que no revertesquen en aquest interés públic.
  
D'altra banda, es verifica que és possible el desenvolupament de l'àmbit com a actuació aïllada en compliment del que estableix l'article 77.3 RPCV en el qual s'indica que «la reclassificació excepcional de sòl no urbanitzable comú com a sòl urbà,?, només serà admissible per a complementar per mitjà d'actuacions aïllades o integrades la urbanització parcialment existent en illes o xicotetes unitats urbanes equivalents on, almenys, alguna de les seues parcel·les característiques ja siga solar.», i a més es justifica el que estableix l'article 78 últim paràgraf en el sentit que «la nova ordenació ha de justificar expressament i concretament quines són les seues millores per al benestar de la població i fonamentar-se en el millor compliment dels principis rectors de l'activitat urbanística i dels estàndards legals de qualitat de l'ordenació.»
  
Així les coses, i des de l'exercici autonòmic de les competències derivades de l'aplicació de l'article 40 de la LRAU, sembla que no hi ha cap obstacle que puga qüestionar l'aprovació definitiva del projecte de modificació núm. 4 de les Normes Subsidiàries de Benlloch.
  
Cinqué. De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants, como és el cas de Benlloch, tindrà directament l'efecte de resolució executòria
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda:
  
Aprovar definitivament la modificació puntual núm. 4 de les Normes Subsidiàries de Planejament de Benlloch, en el canvi de classificació de sòl no urbanitzable comú en la classe de sòl urbà amb ús dotacional públic esportiu.
  
Contra aquest acord, que no exhaureix la via administrativa, es podrà interposar un recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.
  
Castelló de la Plana, 20 de juliol de 2000.- El secretari de la Comissió Territorial d'Urbanisme: Fernando Renau Faubell.